Terry Fox

Terrance Stanley Fox (hüüdnimi Terry; 28. juuli 1958 – 28. juuni 1981) oli Kanada sportlane ja rahvuskangelane.

18-aastaselt amputeeriti tema parem jalg alates põlvest osteosarkoomi tõttu. Pärast operatsioonijärgset kemoteraapiat ja taastusravi otsustas ta koguda raha vähiuuringuteks ning alustas jooksu läbi kogu Kanada. Ta ei jõudnud aga eesmärgile, sest pärast 143. jooksupäeva ja 5373 läbitud kilomeetrit diagnoositi tal kopsuvähk. 

Tema nimi on antud Terry Foxi jooksule, mida joosti esmakordselt 1981. aastal. Sellest on saanud maailma suurim ühepäevane üritus, millega kogutakse raha vähiuuringute tarvis.

Terry Foxile on püstitatud ausambaid ja tema järgi on nimetatud tänavaid mitmes Kanada linnas.

Terry Foxi auhinda antakse olümpiamängudel välja alates 2010. aasta taliolümpiamängudest. 

Kategooria:Kanada sportlased
Kategooria:Sündinud 1958
Kategooria:Surnud 1981